Kyk na al die verskillende tye wat daar oor geloof gepraat moet word. Hoekom, dink julle, word spesifiek daardie tye genoem?
Written by Chris van Wyk on 02/11/2012 . Posted in Materiaal
Gebedsflitse 4-10 November 2012
SONDAG – Deel met mekaar as gesin waaraan julle behoefte het en bid vir mekaar.
MAANDAG – Oos-Kaap het groot skade gekry as gevolg van die baie reën. Bid vir die herstel van paaie, geboue en huise in die informele woonbuurtes.
DINSDAG – Barcelona-Kersfeesfonds. Dat daar genoeg geskenkpakkies en fondse sal wees om dit vir die kinders 'n fees te maak.
WOENSDAG – Ouderlinge en Dienswerkers. Bid dat die Heilige Gees hulle sal lei in hulle dienswerk sodat lidmate sal ervaar dat ons gemeente 'n hawe is waar mense fisies en geestelik versorg word.
DONDERDAG – Daar is 'n dringende behoefte dat die kerk sy profetiese stem sal laat hoor wat politieke, ekonomiese en maatskaplike sake betref. Bid dat die Heilige Gees gelowiges krag sal gee om te wees wat die Here Jesus gesê het hulle moet wees: sout vir die aarde en die lig vir die wêreld.
VRYDAG – Deur die eeue het die profete wat hulle geskryf en verkondig het van die Here ontvang. Bid dat Ds Rethie van Niekerk, Dr Kobus Prinsloo en Ds Deon Loots ook sal hoor wat die Here deur hulle vir die gemeente wil sê.
SATERDAG – Dat lidmate Sondag in die erediens tot rus sal kom in die Here, stil sal raak in Sy liefde en versterk sal word om te leef uit die krag van Sy opstanding.
Written by Chris van Wyk on 02/11/2012 . Posted in Gebedsriglyne
Gebedsflitse 28 Okt tot 4 Nov 2012
SONDAG – Die baie reën het groot skade veroorsaak. Bid as gesin vir die mense wat hulle huise ontruim het, wat groot skade gekry het en vir die herstelwerk wat gedoen moet word. Dink aan wat julle as gesin kan doen om te help.
MAANDAG – Bid vir die matrieks wat die 22ste eksamen begin skryf het. Dat hulle die Here sal vertrou om hulle beste te doen.
DINSDAG – Waltonpark hou basaar in hulle gemeenskapsaal die 10de November om 10:00. Bid vir goeie ondersteuning.
WOENSDAG – Tiende Dankofferfees 10de November. Dat lidmate uit dankbaarheid hulle bydrae sal gee. Die Here het 'n blymoedige gewer lief.
DONDERDAG – Belydenisaflegging . Bid vir die tieners wat betrokke is. Dat dit vir hulle 'n geestelike hoogtepunt in hulle geestelike lewe sal wees en 'n aansporing om aktief in te skakel by die werksaamhede van die gemeente.
VRYDAG – Paulus het die Goeie Nuus van die Evangelie wat hy aan die gemeentes gebring het, van die Heilige Gees ontvang en hulle daaraan herinner dat dit die Woord van God is. Bid vir ons leraars Dr Chris van Wyk, Dr Kobus Prinsloo, Ds Rethie van Niekerk, Ds Deon Loots en Wimke Jurgens dat die Gees hulle ook sal toerus.
SATERDAG – Bid dat die gemeente Sondag na die preek sal luister as die Woord van die Here en uit die krag van die Woord sal leef.
Written by Chris van Wyk on 25/10/2012 . Posted in Gebedsriglyne
HUISGODSDIENSMATERIAAL 29 OKT TOT 4 NOV
Wat is die belangrikste kamer in julle huis? Hoekom? Waar is die plek in julle huis waar dit die maklikste en/of beste is om na te dink oor God se teenwoordigheid?
Hoeveel keer per week eet julle saam by 'n tafel? Stel vir julleself die mikpunt om elke week één keer meer saam aan tafel te eet. As julle bv. tans twee keer 'n week saam aan tafel eet, maak dit drie.
Sondag is ons Tiende Dankofferfees. Kyk terug oor die afgelope jaar: waarvoor wil jy vir God dankie sê? Ouers kan gerus op ons HIER gaan kyk hoe om met hul kinders te gesels oor dankoffers.